Հավելված N 5

 ՀՀ կառավարության 2015 թվականի

 օգոստոսի 31-ի N 1050 - Ա որոշման

|  |
| --- |
| Հ Ա Մ Ա Ձ Ա Յ Ն Ա Գ Ի Ր2005 թվականի սեպտեմբերի 14-ին ԿՆՔՎԱԾ «ՀԱՄՈ ԲԵԿՆԱԶԱՐՅԱՆԻ ԱՆՎԱՆ «ՀԱՅՖԻԼՄ» ԿԻՆՈՍՏՈՒԴԻԱ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱ­ԿԵՐՊՈՒ­ԹՅԱՆՆ ԱՄՐԱՑՎԱԾ ԳՈՒՅՔՆ ՕՏԱՐԵԼՈՒ ՄԱՍԻՆ N 321-Օ ՊԱՅՄԱՆԱԳԻՐԸ ԼՈՒԾԵԼՈՒ ՄԱՍԻՆ |
| Քաղ. Երևան 2015 թ. [ենթակա է լրացման]\_\_\_\_\_\_ին |
| «Ֆիլմ Ստուդիոս» փակ բաժնետիրական ընկերությունը (հասցեն՝ ՀՀ, քաղ. Երևան, 0054 Եղվարդի խճուղի 1), նախկին անվանումը «Արմենիա Ստուդիոս» փակ բաժնե­տի­րական ընկերություն, ի դեմս Էդգար Ավագյանի, ով գործում է ընկերության բաժնետերերի` 2015 թվականի հունիսի 15-ին կայացած արտահերթ նիստի հիման վրա ՝ Կողմ 1, և Հայաստանի Հանրապետությունը, ի դեմս Հայաստանի Հանրապետության կառավարությանն առընթեր պետական գույքի կառավարման վարչության պետ Արման Սահակյանի, (հասցեն՝ [ենթակա է լրացման]), այսուհետ՝ Կողմ 2, Կողմ 1-ը և Կողմ 2-ը միասին կամ առանձին հիշատակվելու դեպքում՝ այսուհետ՝ համապատասխանաբար Կողմեր կամ Կողմ, Հաշվի առնելով, որ Կողմ 1-ը մասամբ իրականացրել է Պայմանագրով (ստորև սահմանված իմաստով) ստանձնած իր ներդրումային պարտականությունները,Հաշվի առնելով, որ Կողմ 1-ը պատշաճ կերպով ծանուցել է Կողմ 2-ին իր ֆինանսական դրության պատճառով ներդրումային ծրագրի հետագա իրագործման անհնարինության մասին,Հաշվի առնելով, որ Կողմ 1-ը Պայմանագրով ձեռք բերած գույքն ամբողջությամբ ներդրել է «Համո Բեկնազարյանի անվան «Հայֆիլմ» կինոստուդիա» ՓԲԸ-ի կանոնադրական կապիտալում (այսուհետ՝ Ընկերություն), և երաշխավորում է, որ Պայմանագրով ստացված գույքն ամբողջապես օգտագործվել է Ընկերության գործունեության նպատակներով,Հաշվի առնելով, որ Կողմերը հաստատում են, որ սույն Համաձայնագիրը (ստորև սահմանված իմաստով) կնքելու պահին Ընկերության բաժնետոմսերի անվանական արժեքը կազմում է **2,702,469,606** դրամ,Հաշվի առնելով, որ Կողմերը համաձայնել են լուծել Պայմանագիրը՝ Կողմ 1-ին և «Սի Էս Մեդիա Էնթերփրայզիս» ՍՊԸ-ին (այսուհետ՝ Փոխկապակցված բաժնետեր) պատկանող Ընկերության բոլոր բաժնետոմսերը Կողմ 2-ին փոխանցելու և Կողմ 1-ի կողմից վճարված գումարը ներկա բաժնետերերին վերադարձնելու եղանակով,Հաշվի առնելով, որ Կողմ 1-ը պարտավորվում է Կողմ 2-ին փոխանցել, ինչպես նաև Փոխկապակցված բաժնետիրոջը պարտավորեցնել **5 000 000 դրամ հատուցման դիմաց** Կողմ 2-ին փոխանցել Ընկերության՝ Կողմ 1-ի և Փոխկապակցված բաժնետիրոջ հանդեպ ունեցած դեբիտորական պարտքերը և (կամ) պահանջները,Հիմք ընդունելով փոխադարձ համաձայնությունները՝ Կողմերը համաձայնեցին կնքել 14.09.2005 թ. կնքված «Համո Բեկնազարյանի անվան «Հայֆիլմ» կինոստուդիա» պետական ոչ առևտրային կազմակերպությանն ամրացված գույքն օտարելու մասին» N 321-Օ պայմա­նագիրը (այսուհետ՝ Պայմանագիր) լուծելու մասին սույն համաձայնագիրը (այսուհետ՝ Համաձայնագիր)՝ հետևյալի մասին. |
| 1. Կողմերը, հիմք ընդունելով Պայմանագրի 12-րդ կետի և Հայաստանի Հանրապետության կառավարության [ենթակա է լրացման]թ. ընդունված N [ենթակա է լրացման] որոշման պահանջը, սույնով հաստատում են սույն Համաձայնագրի կնքումը և Պայմանագրի լուծումը Համաձայնագրում ներկայացված պայմաններին և պահանջներին համապատասխան:2. Սույն Համաձայնագիրն ուժի մեջ է մտնում և հանգեցնում է Պայմանագրի լուծմանը՝ Կողմ 1-ի, Փոխկապակցված Բաժնետիրոջ և Կողմ 2-ի միջև Ընկերության յուրաքանչյուր և բոլոր բաժնետոմսերի մասով՝ Բաժնետոմսերի Փոխանցման Համաձայնագրի կնքումից և փոխանցումից հետո:3. Սույն Համաձայնագիրը և մյուս բոլոր պայմանագրերը (օրինակ`\_\_\_\_թ. կնքված Բաժնետոմսերի Փոխանցման Համաձայնագիր) հանդիսանում է Կողմերի միջև սույն Համաձայնագրի առարկայի վերաբերյալ ամբողջական և միակ համաձայնությունը և գերակայում է Կողմերի միջև նախկինում առկա բոլոր գրավոր կամ այլ տեսակի համա­ձայնությունների ու պայմանագրերի նկատմամբ: 4. Սույն Համաձայնագիրը կարգավորվում է Հայաստանի Հանրապետության օրենսդրու­թյանը համապատասխան:5. Սույն Համաձայնագիրը կնքվում է 3 հավասարազոր օրինակներով՝ հայերեն և անգլե­րեն, յուրաքանչյուր կողմին մեկական օրինակ: Սույն Համաձայնագրի անգլերեն և հայերեն տարբերակների միջև հակասությունների դեպքում գերակայում է հայերեն տարբերակը:6. Սույն Համաձայնագրից ծագող և դրա առնչությամբ ցանկացած վեճ լուծվում է Պայմանագրի համապատասխան դրույթների համաձայն:7. Համաձայնագիրը ենթակա է նոտարական կարգով վավերացման: Համաձայնագրի մեկ օրինակը տրամադրվում է Համաձայնագիրը վավերացնող նոտարին: |
| Կողմ 1. «Ֆիլմ Ստուդիոս» ՓԲԸ Էդգար Ավագյան Կողմ 2. Հայաստանի Հանրապետություն [ենթակա է լրացման] |

 ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ԿԱՌԱՎԱՐՈՒԹՅԱՆ ԱՇԽԱՏԱԿԱԶՄԻ

 ՂԵԿԱՎԱՐ-ՆԱԽԱՐԱՐ Դ. ՀԱՐՈՒԹՅՈՒՆՅԱՆ